CELEX: 62018CN0489
Language: et
Date: 2018-07-26 00:00:00
Title: Kohtuasi C-489/18: Eelotsusetaotlus, mille on esitanud Budapest Környéki Közigazgatási és Munkaügyi Bíróság (Ungari) 26. juulil 2018 – Farmland Kft. versus Földművelésügyi Miniszter

22.10.2018   
            
            
               ET
            
            
               Euroopa Liidu Teataja
            
            
               C 381/6
            
         
      Eelotsusetaotlus, mille on esitanud Budapest Környéki Közigazgatási és Munkaügyi Bíróság (Ungari) 26. juulil 2018 – Farmland Kft. versus Földművelésügyi Miniszter
      (Kohtuasi C-489/18)
      (2018/C 381/08)
      Kohtumenetluse keel: ungari
      
         Eelotsusetaotluse esitanud kohus
      
      Budapest Környéki Közigazgatási és Munkaügyi Bíróság
      
         Põhikohtuasja pooled
      
      
         Kaebaja: Farmland Kft.
      
         Vastustaja: Földművelésügyi Miniszter
      
         Eelotsuse küsimused
      
      
                  1.
               
               
                  Kas Euroopa Liidu õigusega on kooskõlas Ungari põllumajandus- ja maaelu arengu ministri määruste nr 22/2010. (III.16.) FVM ja nr 34/2010. (IV.9.) FVM ning maaelu arengu ministri määruste nr 25/2011. (IV.7.) VM ja 22/2011. (III.25.) VM sellised sätted, mille alusel põllumajandustootja põllumajandustoetuse taotlus lükatakse tagasi, tuginedes liikmesriigi õigusnormides ette nähtud nn „seadusliku maakasutaja“ tingimuste süsteemile ja sellest tulenevale nn „maakasutusloa“ puudumisele, kui Euroopa Liidu põllumajandustootja vastas muudele toetuse taotlemise tingimustele või suudab tõendada, et toetusealased pindalad on tema valduses, et ta neid kasutab ja käsutab?
               
            
                  2.
               
               
                  Juhul kui vastus esimesele küsimusele on eitav, siis kas Euroopa Liidu õigusnormides on kehtestatud nõue, et liikmesriigi makseasutus võtaks toetuse andmise taotluse suhtes otsuse tegemise menetluses arvesse nõukogu määruse (EÜ) nr 73/2009/EÜ (1) artiklis 124 nimetatud nn „kasutuses olemise“ tingimuse täidetuse muid tõendeid?
               
            
                  3.
               
               
                  Juhul kui vastus esimesele küsimusele on eitav, siis millised õiguslikud tagajärjed sellel Euroopa Liidu õigust arvesse võttes on ehk kuidas tuleb tõlgendada või hinnata ühtse taotluse osas komisjoni määruse (EÜ) nr 1122/2009 (2) artikli 12 punktis e nimetatud „põllumajandustootja kinnitus[t] selle kohta, et ta on teadlik kõnealuste toetuskavadega seotud tingimustest“, arvestades sellist spetsiaalset liikmesriigi piiravat õigusnormi, nagu „seadusliku maakasutaja“ tingimuste süsteem?
               
            
                  4.
               
               
                  Juhul kui vastus esimesele küsimusele on eitav, siis millised õiguslikud tagajärjed sellel Euroopa Liidu õigust arvesse võttes on ehk kuidas tuleb tõlgendada või hinnata ühtses toetustaotluses liikmesriigi poolt ette nähtud deklareerimiskohustust, mis käsitleb „seadusliku maakasutaja“ tingimuste süsteemile vastavust või antud spetsiaalse liikmesriigi piirava õigusnormiga seotud haldusnõuete kehtivust?
               
            
         (1)  Nõukogu 19. jaanuari 2009. aasta määrus (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003 (ELT 2009, L 30, lk 16).
      
         (2)  Komisjoni 30. novembri 2009. aasta määrus (EÜ) nr 1122/2009, millega kehtestatakse nõukogu määruse (EÜ) nr 73/2009 üksikasjalikud rakenduseeskirjad seoses põllumajandustootjate otsetoetuskavade alusel makstavate toetuste nõuetele vastavusega, ümbersuunamisega ning ühtse haldus- ja kontrollisüsteemiga ning määruse (EÜ) nr 1234/2007 üksikasjalikud rakenduseeskirjad seoses veinisektori toetuskavade alusel makstavate toetuste nõuetele vastavusega (ELT 2009, L 316, lk 65).